cyanic-selkie/wikianc huggingface dataset:
M/S Nordnorge
Liikennöintihistoria
Alus vuokrattiin joulukuussa 2008 Adrianmerelle hotellilaivaksi ja se lähti 4. joulukuuta Åndalsnesista. Alus saapui 24. elokuuta 2009 Bredo Shipyardille Bremerhaveniin.
Vuonna 2011 laivalla kuvattiin yli viisi päivää kestänyt matka Bergenistä Kirkkoniemeen, ja se esitettiin suorana lähetyksenä NRK2-kanavalla nimellä Hurtigruten: Minutt for minutt.
Amira Chokairy
Amira Bettina Chokairy (s. 20. elokuuta 1995 Helsinki) on suomalainen pikajuoksija. Hän edustaa Helsingin Kisa-Veikkoja.
Chokairy voitti 400 metrin juoksussa Kalevan kisoissa 2019 Lappeenrannassa kultaa ja Kalevan kisoissa 2020 Turussa hopeaa. Aiemmin hän on sijoittunut Kalevan kisoissa neljänneksi vuonna 2016 ja seitsemänneksi vuonna 2015. Viestijuoksun SM-kilpailuissa hän on saavuttanut hopeaa 4 × 100 metrillä ja pronssia 4 × 800 metrillä vuonna 2016 sekä pronssia 4 × 400 metrillä vuonna 2018.
Chokairyn ennätysajat ovat 100 metrillä 12,48 vuodelta 2019, 200 metrillä 24,70 vuodelta 2021, 400 metrillä 54,36 vuodelta 2020 ja 800 metrillä 2.08,74 vuodelta 2021.
Tyrosiinikinaasireseptorit
Tyrosiinikinaasireseptorit eli RTK:t ovat ryhmä solukalvoihin upottautuneita reseptoreita, jotka toimivat tyrosiinikinaasientsyymeinä. RTK:t luetaan siksi entsyymireseptoreihin. RTK:t ovat toiminnollisia ollessaan kiinnittyneenä johonkin toiseen sopivaan RTK:hon kahden reseptorin pariksi, eli dimeeriksi. RTK:n sitoessa sille ominaisen ligandin, sen kinaasiaktiivisuus kasvaa ja dimeerin RTK:t liittävät toistensa tyrosiineihin fosfaattiryhmiä. Näihin tyrosiineihin kiinnittyy sitten tiettyjä proteiineja, jotka välittävät reseptorisignaalin eteenpäin solussa. Insuliinireseptori on esimerkki RTK:sta. Eräs sen sisäsyntyisistä ligandeista on insuliini. Tiettyjen RTK:iden toiminta on kiihtynyt useissa syövissä, jonka takia on kehitetty näitä RTK:ita estäviä syöpälääkkeitä, jollaisesta esimerkki on imatinibi. RTK:ita kutsutaan myös nimellä reseptorin proteiini-tyrosiinikinaasit.
Rakenne
pienoiskuva|Vasen: [[kryoelektronimikroskooppikuva ihmisen insuliinireseptoridimeeristä, joka on ligandin aktivoima. Oikea: kaavakuva samasta reseptorista. Harmaa laatikko: solukalvo. Mustat viivat: α-kierteet. Sininen: solun ulkopuolinen osa. Punainen: sisäsyntyisen ligandin (insuliinin) sitovat alueet. Harmaa katkoviivoilla: solun sisäpuolella oleva tyrosiinikinaasi.]] RTK:t läpäisevät solukalvon tai jonkin muun kaksoislipidikalvon yhdellä noin 20 aminohapon pituisella α-kierteellä, jolla ne pysyvät kiinni kalvossa. RTK:n ollessa solukalvossa, sen N-terminaali on solun ulkopuolella. Solun ulkopuolisessa osassa on vähintään reseptorille ominaisen ligandin sitova proteiinidomeeni, mutta muuten solun ulkopuolinen alue vaihtelee rakenteeltaan eri tyyppisten RTK:iden välillä. Eri RTK-tyypeissä solun ulkopuolisella alueella on kuitenkin usein paljon disulfidisidoksia ja glykosyloituja aminohappoja. RTK:n C-terminaali on solun sisäpuolella. Sisäpuoliseen alueeseen kuuluu proteiinidomeeni, joka toimii tyrosiinikinaasina.
Sitoessaan reseptorin aktivoivan ligandin, RTK:t kiinnittyvät toisiinsa kahden RTK:n pareiksi eli dimeereiksi. RTK:ista riippuen dimeerit voivat koostua samanlaisista tai erilaisista RTK:ista, eli olla vastaavasti homo- tai heterodimeereitä. Jotkin RTK:t voivat olla kiinni toisissaan dimeereinä myös ollessaan inaktiivisia. Kiinnittyminen on usein ei-kovalenttista, mutta jotkin RTK:t, kuten insuliinireseptorit, ovat pysyvästi kiinni toisissaan kovalenttisesti dimeereinä.
Toiminta
Elleivät RTK:t ole jo kiinni toisissaan, aktivoivan ligandin sitoessaan RTK:t liittyvät ei-kovalenttisesti yhteen kahden samanlaisen tai erilaisen RTK:n pareiksi, eli homo- tai heterodimeereiksi. RTK:ihin kuuluvat insuliinireseptorit ovat tosin jo valmiiksi toisissaan kiinni, sillä niissä kiinnittyminen on kovalenttista. Dimeerissä RTK:iden tyrosiinikinaasitoiminta lisääntyy aktivoivan ligandin vaikutuksesta ja RTK:t alkavat tällöin fosforyloimaan solukalvon sisäpuolen tyrosiineja toinen toisistaan kuluttaen näissä reaktioissa ATP:tä ADP:ksi. Erilaiset proteiinit voivat vähentää tyrosiinien fosforylaatiota ja säädellä siten reseptorien kautta välittyviä signaaleita. Fosforyloituvien tyrosiinien määrät riippuvat RTK:sta. Niitä voi olla muutamia tai kymmeniä.
Fosforyloidut tyrosiinit toimivat sitoutumiskohtina erilaisille proteiineille solussa. Sitoutuessaan nämä proteiinit välittävät erilaisia signaaleita eteenpäin solussa monivaiheisten reittien kautta. Signaaleita välittävät eteenpäin esimerkiksi mitogeeniaktivoidut proteiinikinaasit (MAPK), fosfatidyyli-inositoli-3-kinaasit (PI3K) tai CSK-tyrosiiniproteiinikinaasit (Src).
Ligandin sitoutuminen RTK:hon saa lopulta aikaan RTK:n ja sen sitoman ligandin endosytoosin. Tämä pysäyttää reseptorilta välittyvän signaalin. Usein endosytoosi tapahtuu klatriinivälitteisesti, muttei välttämättä. RTK ja sen ligandi päätyvät endosomiin, jossa RTK defosforyloidaan ja ubikinoidaan. Endosomin happamoituminen irrottaa ligandin RTK:sta. RTK voi sitten – RTK-tyypistä riippuen – palata takaisin solukalvolle tai hajota.
Luokittelu
Ainakin vuoteen 2015 mennessä ihmisissä tiedettiin olevan 58 eri RTK:ta. Nämä jaetaan rakenteen perusteella 20:een ryhmään:
Merkitys sairauksissa
RTK:t osallistuvat useiden sairauksien kehittymiseen. Niillä on kuitenkin keskeinen rooli eritoten syöpien kehityksessä. Arviolta 30%:ssa syövistä jossakin RTK:n geenissä on ilmennyt RTK:n toimintaa lisäävä mutaatio (geeni on muuttunut onkogeeniksi) tai RTK:n tuotanto kasvanut liikaa. Siksi on kehitetty syöpälääkkeitä, jotka estävät tiettyjen tyrosiinikinaasireseptorien toimintaa. Eräs esimerkki tällaisesta lääkkeestä on imatinibi, joka estää muun muassa verihiutalekasvutekijäreseptoreita ja C-kit-proto-onkogeeniproteiinia. Muita esimerkkejä ovat dasatanibi, kabotsantinibi, tivantinibi, sediranibi, sunitinibi, sorafenibi, vandetanibi ja lapatinibi.
Zaporižžja
Zaporižžja on kaupunki  Dnepr-joen alajuoksulla Ukrainan itäosassa. Se on Ukrainan kuudenneksi suurin kaupunki ja maan energiantuotannon ja raskaan teollisuuden tärkeimpiä keskuksia. Se on Zaporižžjan alueen pääkaupunki. Väkiluku oli vuoden 2022 alussa noin 710 052 henkeä.
Kaupungin perustamisajankohtana pidetään 26. elokuuta 1770, jolloin Venäjän keisarikunnan Aleksandrovskin linnoituksen pystytys joen itäpuolelle alkoi. Se sai kaupunkioikeudet 1806 ja tunnettiin aluksi nimellä Aleksandrovsk tai Oleksandrivsk. Se oli Jekaterinoslavin kuvernementin kihlakuntakaupunki, jossa oli vuonna 1897 yhteensä 18 849 asukasta. Ukrainan SNT:ssa nimi vaihtui Zaporožjeksi 1921. Ukrainan itsenäistyttyä 1991 kaupungista on kansainvälisesti ryhdytty käyttämään sen ukrainankielistä nimeä Zaporižžja. Kaupunki on kuitenkin ollut vahvasti venäjänkielinen.
Toisen näkemyksen mukaan kaupunkia olisi alettu perustaa jo 1554–1555, kun hetmani Baida-Vyšnevetski alkoi pystytyttää kasakkalinnoitusta Hortytsjan saarelle. Kaivauksissa saarelta on löytynyt tätäkin vanhemman slaavilaislinnoituksen jäänteet 1000-luvulta ja alueelta löytyy jäännöksiä jo pronssikaudelta ja paleoliittiselta kaudelta.
right|thumb|260px|Hortytsjan saari (NASAn satelliittikuvassa). Kuvan yläosassa [[DniproHES-vesivoimalan pato.]]
Hallinnollinen jako
Hallinnollisesti kaupunki jakautuu seitsemään hallintopiiriin, joista Leninin ja Hortytsjan piirit sijaitsevat Dneprin länsirannalla eli oikealla rannalla, Zavodin, Žovtnevin, Kommunarin ja Sevtšenkovin piirit itä- eli vasemmalla rannalla. Ordžonikidzevin piiri kuuluu myös vasemman rannan piireihin, mutta se käsittää myös Dneprin keskellä oleva Hortytsjan saaren.
Kasakkayhdyskunnat
1400-luvulla Dneprin alajuoksulle tulleet kasakkayhdyskunnat vahvistivat puolustustaan ja muodostivat linnoituksia.
Etelä-Ukraina joutui Venäjän valtapiiriin 1700-luvulla, kun sen hallitsijat ryhtyivät määrätietoisesti laajentamaan valtakuntaansa etelään pyrkien Ottomaanien valtakunnan tai sille uskollisten kaanien poistamiseen Mustanmeren pohjoisrannoilta. Alueella asui riippumattomia kasakkayhdyskuntia, mm. Donin, Kubanin kasakat ja Zaporižžjan kasakat eli zaporogit ([Dnepr-joen] "koskien takaiset kasakat" = за + поро́г/поріг).
thumbnail|330px|Ilja Repin (1880–1891): [[Zaporižžjan kasakat kirjoittavat kirjettä Turkin sulttaani Mohammed IV:lle]]
Rautatie ja teollistumisen alku
Rautateiden kehitys ja teollistuminen kasvattivat Aleksandrovskin kokoa raskaan liikenteen solmukohtana. Neuvosto-Venäjän aikana 1921 Aleksandrovsk nimettiin Zaporožeksi.
Sähkövoimalaitos ja metallurgiaa
thumb|260px|Kunnostettu [[Dneprin vesivoimalaitos sodan jälkeen 1947]] Aikaisemman rautateiden jouduttaman teollistumisen jatkoksi toisen kasvusysäyksen kaupungille tarjosi neuvostohallituksen GOELRO-hanke koko maan sähköistämiseksi. Näin päätettiin rakentaa suuri Dneprin vesivoimalaitos (lyh. DniproHES tai DneproGES), jonka rakennustyöt alkoivat 1927. Voimala otettiin käyttöön viiden vuoden kuluttua 10. lokakuuta 1932 ja se oli aikanaan Neuvostoliiton ja Euroopan suurin. Runsas sähköenergia mahdollisti nopean lisäteollistumisen. Vuoteen 1937 mennessä Zaporižžjassa tuotettiin 60% Neuvostoliiton alumiinista, valuraudasta, kaikki magnetiitti sekä 20 % teräksestä.
Väestö
Vuonna 2001 väkiluku oli 810 620, ja heistä etnisesti ukrainalaisia oli 71 prosenttia ja venäläisiä 25 prosenttia. Neuvostoliiton hajoamisen jälkeinen väkiluvun lasku on jatkunut väestöarvioiden mukaan myös 2010- ja 2020-luvulla.
Energiatuotanto
thumb|260px|Euroopan suurimman ydinvoimalan kuuden voimalayksikön rivi [[Dneprin äärellä, 50 kilometriä Zaporižžjasta.]] Zaporižžjassa on suuri pato ja siihen liittyen Ukrainan suurin vesivoimalaitos DniproHES, jonka sähköntuotantoteho on noin 1 300 MW.
Zaporižžjan alueella, Enerhodarin kaupungissa on alueen mukaan nimetty Euroopan suurin ydinvoimala, kuuden reaktorin Zaporižžjan ydinvoimalaitos (Zaporožskaja AES), joka tuottaa puolet maan ydinvoimasta ja viidenneksen maan kokonaissähköntuotannosta. Laitoksessa on kuusi VVER-1000-reaktoria, jotka rakennettiin vuosina 1985–1995. Voimalan kokonaiskapasiteetti on 5 700 MW. Suuri sähköntuotanto on raskaan metalliteollisuuden edellytys.
Raskas metalliteollisuus
Zaporižžja on edelleen Ukrainan kolmanneksi teollistunein kaupunki. Elinkeinorakentaaltaan Zaporižžja on raskasteollinen. Siellä on 168 suurehkoa tehdasta, mm. raskasta metalliteollisuutta, ja 17 000 pienempää yritystä.
Lentokonemoottorivalmistaja
Zaporižžjassa on Motor Sitš -niminen lentokonemoottorivalmistaja, mikä tuottaa lentokonemoottoreita moniin ukrainalaisiin ja venäläisiin lentokone- ja helikopterityyppeihin.
Autotehdas
Zaporižžjassa on ZAZ-autotehdas, joka valmisti pieniä neuvostoliittolaisia automalleja ja nyt kokoaa lisenssillä monia aasialaisia automalleja, kuten Daewoon Chevroleteja Rezzo, Kalos, Ewanda ja Nubira (Lacetti). Tehtaan omia malleja ovat kolmiovinen pieni viistoperäinen Tavria Nova ja keskikokoinen sedan Slavuta ja katettu pick-up -auto Pick Up. Tehtaalla on myös koottu E-sarjan Mercedes-Benzejä.
thumb|Zaporožets 965 (1962–1969), jota annettiin myös invalidien käyttöön Neuvostoliitossa
Liikenteestä
Henkilöliikenteessä kaupungin tärkein Ukrainan rautateiden pikajunien rautatieasema on Zaporižžja I. Asema sijaitsee sekä Moskovasta Harkovan kautta etelään Krimille Simferopoliin ja Sevastopoliin vievän tärkeän rautatien että miljoonakaupunki Donetskista länsi-lounaaseen kohti Kryvyi Rihia vievän radan varrella. Kaupungissa on lukuisia muitakin asemia (kuten Zaporižžja II), jotka palvelevat matkustajia etenkin lähijunaliikenteessä.
Yhteiskunnallinen suuntaus
Yhteiskunnallisesti kaupunki kuuluu niihin itäukrainalaisiin alueisiin, missä esiintyy pyrkimyksiä autonomisten hallinnollisten alueiden luomiseen. Raskasteollisille alueille on energian hinta ja Venäjä taloudellisesti vaikuttava tekijä.
Kaupunki on ollut vuodesta 1953 Lahden ystävyyskaupunki.
M/S Richard With
M/S Richard With on norjalaisen Hurtigruten Group ASA -varustamon omistama laiva ja se on rakennettu vuonna 1993. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11 205. Sen matkustajakapasiteetti on 691 henkeä, ja vuodepaikkoja siinä on 466. Laivassa on 45 autopaikkaa.
Alus on saanut nimensä Hurtigrutenin perustajana pidetyn kapteeni Richard Bernhard Within (1846-1930) mukaan. With aloitti säännöllisen ympärivuotisen liikenteen Trondheimin ja Hammerfestin välillä vuonna 1893.
Lundi
thumb|Lundin vanha logo Lundi on kauppakeskus Porvoon keskustassa. Lundi valmistui vuonna 1996.
Snakes in a Hole
Snakes in a Hole on ruotsalaisen Made in Sweden -yhtyeen albumi, joka julkaistiin vuonna 1969 levymerkillä Sonet. Levystä on tehty CD-versio vuonna 2004.
Australian Grand Prix 2006
Australian Grand Prix 2006 (virallisesti LXXI Foster’s Australian Grand Prix) oli Formula 1 -kauden 2006 3. osakilpailu, joka ajettiin Melbourne Grand Prix Circuit -radalla Melbournessa 2. huhtikuuta 2006.
Ennakkotunnelmia
Suomen kolmas Foster’s Grid Girl Annemari Huhtiranta, edusti suomea Australian osakilpailussa. Edellisen kerran hän edusti suomea 2005 Britannian GP:ssä.
Australian GP ajettiin poikkeuksellisesti kauden kolmantena kilpailuna huhtikuussa, kun Melbournessa järjestettiin Kansainyhteisön kisat 15.–26. maaliskuuta.
August Landmesser
August Friedrich Landmesser (24. toukokuuta 1910 Moorrege, Saksa – 17. lokakuuta 1944 Ston, Kroatia) oli saksalainen telakkatyöläinen ja Wehrmachtin rangaistuspataljoonassa taistellut sotilas. Hänet tunnetaan kuuluisasta valokuvasta, jossa Landemesser ainoana henkilönä ei osallistu natsitervehdykseen. Se otettiin Hampurissa Blohm + Vossin telakalla SSS Horst Vessel -koululaivan vesillelaskun yhteydessä 13. kesäkuuta 1936. Valokuva julkaistiin ensimmäisen kerran saksalaisessa Die Zeit -lehdessä maaliskuussa 1991.
Australian Grand Prix 2006
Vapaat harjoitukset
Perjantain ensimmäisissä vapaissa harjoituksissa, Toro Rosson kolmaskuljettaja Neel Jani menetti autonsa hallinnan takajarrujen lukkiuduttua jarrutustilanteessa, jonka vuoksi hän pyörähti radan reuna-aitaan. BMW Sauberin kolmaskuljettaja Robert Kubica jäi radan varteen moottoriongelmien vuoksi.
August Landmesser
Elämä
Hampurin lähellä sijaitsevassa Moorregen kaupungissa syntynyt Landmesser liittyi natsipuolueeseen vuonna 1931 toivoen sen auttavan häntä työpaikan löytämisessä. Landmesser erotettiin puolueesta 1935 hänen kihlauduttuaan juutalaistaustaisen Irma Ecklerin kanssa. He yrittivät myös avioitua, mutta samana syksynä voimaanastuneet Nürnbergin lait estivät avioliiton solmimisen. Vuonna 1937 Landmesser ja Eckler yrittivät paeta Tanskaan, mutta pariskunta joutui pidätetyksi.
Australian Grand Prix 2006
Vapaat harjoitukset
Perjantain toisissa vapaissa harjoituksissa, toinen Toro Rosso kuljettaja Vitantonio Liuzzi pyörähti ulos radalta perä edellä päin reunavallia.
August Landmesser
Elämä
Heinäkuussa 1938 Landmesser tuomittiin 2,5 vuoden vankeusrangaistukseen rotulakien rikkomisesta ja hänet vangittiin Börgemoorin keskitysleirille. Irma Eckler puolestaan joutui Hampurin Fuhlsbüttelissa sijainneelle keskitysleirille, jossa hän synnytti pariskunnan toisen tyttären. Myöhemmin Eckler oli vangittuna Oranienburgin, Lichtenburgin ja Ravensbrückin keskitysleireillä, josta hänet siirrettiin Bernburgin eutanasiakeskukseen helmikuussa 1942. Eckler surmattiin Bernbergissä ilmeisesti parin kuukauden kuluttua huhtikuun lopussa.
Australian Grand Prix 2006
Vapaat harjoitukset
Lauantain kolmannet vapaat harjoitukset ajettiin märällä radalla. Harjoitusten nopein oli BMW Sauberin Nick Heidfeld ennen tallikaveri Jacques Villeneuvea.
August Landmesser
Elämä
August Landmesser vapautettiin keskitysleiriltä tammikuussa 1941 ja hän sai työpaikan kuljetusliikkeen esimiehenä Warnemündessä. Helmikuussa 1944 Landmesser määrättiin Wehrmachtin Strafbattalion-rangaistuspataljooniin kuuluneeseen 999. jalkaväkipataljoonaan, joka oli alun perin toiminut Pohjois-Afrikassa. Hän taisteli pataljoonan riveissä Balkanin niemimaalla ja kaatui Kroatiassa lokakuussa 1944.
Australian Grand Prix 2006
Aika-ajot
Paalupaikalle ajoi Hondan Jenson Button, jolle paalupaikka oli ensimmäinen sitten 2005 Kanadan GP:n. Hondalle paalupaikka oli puolestaan ensimmäinen sitten 1968 Italian GP:n. Toiseksi sijoittui Giancarlo Fisichella ja kolmanneksi Fernando Alonso. Epäonnistujiin lukeutui Ferrari jonka molemmat kuljettajat jäivät toiseen osioon. Michael Schumacher sijoittui sijalle 11. ja Felipe Massa ajoi ulos radalta rengasvalliin.
August Landmesser
Kuoleman jälkeen
August Landmesser ja Irma Eckler julistettiin kuolleiksi vuonna 1949. Viranomaiset vahvistivat heidän avioliittonsa postuumisti kesällä 1951. Vuonna 1996 pariskunnan nuorempi tytär Irene Eckler julkaisi perheensä tarinan kirjana, joka sisältää muun muassa hänen äitinsä kirjeitä sekä lukuisia viranomaisten dokumentteja.
Australian Grand Prix 2006
Kilpailu
Kilpailun alkuperäistä kierrosmäärää (58) vähennettiin yhdellä uusintalähdön takia. Uusintalähdön aiheutti Giancarlo Fisichellan auton sammuminen. Fisichella starttasi kilpailuun muiden takaa.
Kilpailun voittoon ajoi Renaultin Fernando Alonso, ennen toiseksi sijoittunutta McLarenin Kimi Räikköstä. Kolmanneksi ajoi Toyotan Ralf Schumacher, joka kärsi kilpailun aikana varikonläpiajorangaistuksen ajettuaan ylinopeutta varikolla. Neljänneksi sijoittui BMW Sauberin Nick Heidfeld ja viidenneksi Fisichella. Kuudenneksi ajoi Jacques Villeneuve, joka ajoi kilpailun läpi ainoana kuljettaja yhden varikkokäynnin taktiikalla. Scott Speed ylitti maaliviivan kahdeksantena, mutta hän sai kilpailun jälkeen 25 sekunnin aikarangaistuksen ohituksesta keltaisten lippujen aikana. Näin hänen sijoituksensa putosi yhdellä ja David Coulthard nousi kahdeksanneksi. Paalupaikalta lähtenyt Jenson Button sijoittui kymmenenneksi, hänen autostaan rikkoutui moottori kilpailun viimeisessä mutkassa. Button pysäytti autonsa noin 20 metriä ennen maaliviivaa.
Neandertal
thumb|Neandertalin sijainti Neandertal, aiemmin Neanderthal, on laakso Länsi-Saksassa lähellä Düsseldorfia. Laakson kalkkiliuskeessa sijainneesta luolasta löydettiin neandertalinihmiseksi myöhemmin nimitetyn ihmisen jäänteet.
Olaf Kortner
Olaf Erling Kortner (10. toukokuuta 1920 Skien – 26. tammikuuta 1998 Oslo) oli norjalainen Venstren poliitikko. Hän toimi Norjan kirkko- ja opetusministerinä lyhytaikaisessa Lyngin hallituksessa syksyllä 1963. Vuosina 1948–1950 hän oli Norges Unge Venstren puheenjohtaja.
Nikkelipartio
Nikkelipartio on Uula Aapan kirjoittama sotahistoriallinen romaani, joka kertoo suomalaisten ja saksalaisten yhteistyössä tekemästä matkasta Venäjän puolelle Montšegorskin kaivosalueelle. Teos ilmestyi 1982 ja on Aapan viimeinen romaani.
Pulan yliopisto
Pulan yliopisto on vuonna 2006 perustettu yliopisto Kroatiassa. Sen opiskelijamäärä on 2 465 (2011).
Yliopiston rehtori on Alfio Barbieri.
Texasin lippu
thumb|300px|Texasin lippu (1839–) Texasin lippu on Yhdysvaltain osavaltio Texasin virallinen tunnus sen sinetin ohella. Lippu on horisontaalisesti puolitettu ylhäältä valkoiseksi ja alhaalta punaiseksi, ja sen vasemmassa reunassa on sininen kenttä, jossa on valkoinen tähti. Lipun mittasuhteet ovat 2:3.
Lippu otettiin käyttöön alun perin Texasin tasavallan lippuna 25. tammikuuta 1839, ja vuonna 1933 siitä tehtiin Texasin osavaltion virallinen lippu.
World Series of Poker
World Series Of Poker (lyh. WSOP) on vuosittainen Las Vegasissa järjestettävä pokeriturnausten sarja. Se järjestettiin ensimmäisen kerran vuonna 1970, jolloin mukana oli vain seitsemän pelaajaa. Turnauksia järjestetään useissa eri pelimuodoissa ja erisuuruisilla osallistumismaksuilla. Kasinotyöntekijöille, naisille (kaikille avoin turnaus; miehille 10 000 dollarin osallistumismaksu ja naisille 9 000 dollarin alennuksen kanssa 1 000 dollarin osallistumismaksu) ja vanhemmille (yli 50-vuotiaille) pelaajille järjestetään omat erikoisturnauksensa. Vuoden 2006 pääturnaukseen osallistui ennätykselliset 8 773 pelaajaa ja sen voittaja Jamie Gold ansaitsi ykköstilastaan 12 miljoonaa dollaria.
Pääturnauksen voittajalle annetaan epävirallinen maailmanmestarin arvo ja hän saa kuvansa Binionsin kasinon galleriaan. Monet ammattilaiset arvostavat kuitenkin eniten WSOP-turnauksista 50 000 dollarin sisäänoston H.O.R.S.E.-turnausta, jossa pelataan viittä eri pokerimuotoa.
Vuodesta 2005 kesän WSOP-turnausten lisäksi on järjestetty WSOP:n oheisturnauksia (engl. World Series of Poker circuit events) Harrah'sin omistamissa kasinoissa ympäri Yhdysvaltojen.
Vuosina 2008–2016 WSOP:n pääturnauksen finaalipöytä pelattiin vasta marraskuussa.
Vuonna 2020 koko turnaussarja pelattiin koronaviruspandemian takia netissä GGPoker ja WSOP.com -sivustoilla. Tämä 85 eri turnausta sisältänyt tapahtuma huipentui 5 000 dollarin sisäänoston pääturnaukseen, jonka takuupotissa oli 25 000 000 dollaria.
Suomalaiset WSOP-voittajat
Suomalaisia WSOP-voittajia ovat Ville Wahlbeck (voitti vuoden 2009 10.000 dollarin World Championship Mixed Events 8 -turnauksen), Jani Vilmunen (voitti vuoden 2009 WSOPE 5.000+250 dollarin Pot Limit Omaha -turnauksen) , Jens Kyllönen (voitti vuoden 2016 25.000 dollarin High Roller Pot-Limit Omaha (8-Handed) -turnauksen) , Juha Helppi (voitti vuoden 2019 $10.000 Limit Hold'em Championship -turnauksen ja vuoden 2020 WSOPO:n 5 000 dollarin Pot Limit Omaha Championship -turnauksen). ja Adnan Hacialioglu (voitti vuoden 2020 WSOPO:n 1 000 dollarin Turbo No Limit Hold'em 6-Handed -turnauksen). Näitä ennen suomalaisista lähimpänä WSOP-voittoa oli ollut Juha Helppi, joka sijoittui toiseksi vuonna 2006 1 000 dollarin No Limit Hold'em Re-buy -turnauksessa. Hän hävisi lopun kaksinpelissä kymmenennen rannekkeensa voittaneelle Phil Hellmuthille.
Historiaa
Vuoden 1970 WSOP:ssa pelattiin Binion's Horseshoe -kasinolla, joukko käteispelejä eri pelimuodoissa, joiden jälkeen pelaajat äänestivät keskuudestaan voittajaksi Johnny Mossin. Nykyinen muoto, jossa WSOP-tapahtumat ovat rahapalkintoturnauksia, alkoi seuraavana vuonna 1971, jolloin pelattiin myös ensimmäinen pääturnaus. Siihen osallistui kuusi pelaajaa ja turnausmaksu oli 5 000 dollaria - voittaja sai koko 30 000 dollarin palkintopotin. Johnny Moss uusi mestaruutensa, nyt turnausvoittajana eikä äänestyksen jälkeen. Vuodesta 1972 lähtien pääturnauksen osallistumismaksu on ollut 10 000 dollaria.
Tapahtuma on kasvanut vuosi vuodelta. Vuonna 2000 eri turnauksiin osallistui 4 780 pelaajaa, vuonna 2005 jo yli 25 000. Pääturnaukseen osallistui 839 pelaajaa vuonna 2003, mutta 2006 jo 8 773. Yhtenä osasyynä suosion kasvuun oli aiemmin tuntemattoman Chris Moneymakerin voitto vuoden 2003 pääturnauksessa. Hän oli selvinnyt mukaan 39 dollarin nettisatelliitin kautta.
Vuonna 2004 Harrah's Entertainment osti Binion's Horseshoen sekä Horseshoe- ja World Series of Poker -tuotemerkit. Yritys myi hotellin ja kasinon MTR Gaming Groupille ja ilmoitti, että vuodesta 2005 lähtien WSOP-tapahtumat järjestetään Harrahin omistamalla Rio-kasinolla (koko nimi "Rio All Suite Hotel and Casino"). Vuonna 2005 pääturnauksen kaksi viimeistä päivää pelattiin WSOP:n 25-vuotisjuhlan kunniaksi MTR:n omistalla Binion's-kasinolla.
Pääturnauksen voittajat
thumb|200px|[[Jamie Gold voitettuaan vuoden 2006 WSOP-pääturnauksen.]]
Menestyneimmät pelaajat
Eniten turnausvoittoja
Eniten rahasijoja ilman WSOP-turnausvoittoa, 53, on Tony Cousineaulla. Naisista eniten rahasijoja on Annie Dukella (38). WSOP:n oheisturnauksissa (circuit events) eniten rahasijoja on Doug (Rico) Carlilla (67).
World Series of Poker Europe
Syyskuussa 2007 pelattiin ensimmäinen WSOP Europe -turnaussarja. Englannissa pelattiin kaikkiaan kolme turnausta, joiden voittajat saivat rahapalkinnon lisäksi kultaisen WSOP-rannekkeen. Turnaukset olivat 2 500 punnan sisäänoston H.O.R.S.E., 5 000 punnan pot limit omaha ja 10 000 punnan no limit texas hold'em -pääturnaus.
Baggio: Jumalainen poninhäntä
Baggio: Jumalainen poninhäntä on italialainen biografia vuodelta 2021, jonka on ohjannut Letizia Lamartire ja joka keskittyy jalkapalloilija Roberto Baggion elämään.
Juoni
Roberto Baggio on lupaava nuori jalkapalloilija, joka haaveilee voittavansa maailmanmestaruuden Italian maajoukkueen kanssa finaalissa Brasiliaa vastaan, kuten hänen isänsä lupasi vuoden 1970 finaalissa, hänen ollessaan vain 3-vuotias. Hänen ponnistelunsa palkittiin lopulta vuonna 1985, kun Fiorentina palkkasi hänet ja vei hänet Vicenzasta 2,7 miljardilla liiralla, vaikka hänen ankarat vanhempiensa eivät ottaneet uutista vastaan ​​erityisen innostuneesti. Serie C -mestaruuskilpailun viimeisessä ottelussa, joka pelattiin Riminissä, Roberto saa vakavan vamman eturistisiteeseen, mikä saattaa vaarantaa hänen uransa. Kaikesta huolimatta Viola-seura päättää palkata hänet joka tapauksessa: alkuperäisen epätoivon keskellä hän löytää silti voimaa reagoida vanhempiensa ja tyttöystävänsä Andreinan ansiosta; kuitenkin etäisyys hänen kiintymyksistään syöksee hänet vakavaan sisäiseen kriisiin, jonka hän pystyy ratkaisemaan tutustuttuaan buddhalaiseen uskoon.
Lopuksi Roberto löytää itseluottamuksen ja saa ensimmäisen historiallisen kutsunsa seniorimaajoukkueeseen, ja muutamaa vuotta myöhemmin hänestä tulee vuoden 1994 jakapallon maailmanmestaruuden sinisen valinnan tähti. Hänen suhteensa valmentaja Arrigo Sacchiin on kuitenkin monimutkainen, johtuen joukkueen heikoista esityksistä turnauksen lohkovaiheessa, jossa Italia häviää yllättäen debyyttiottelunsa Irlantia vastaan ​​(1-0), voittaa Norjan mitalla ja kerää pettymyksen Meksikon kanssa (1-1). Pudotusvaiheessa Roberto pystyy sitten irrottautumaan ja tekee toisella kierroksella aaltopahvin Nigeriaa vastaan ​​(2-1) ja maalin ottelua kohden Espanjaa vastaan ​​neljännesvälierissä ja Bulgariaa välierissä, voitetaan myös 2-1, mutta tässä viimeisessä kokouksessa loukkaantui lievästi. Valmentaja päättää silti lyödä vetoa Robertosta, joka kohtalokkaasti häviää finaalin Brasiliaa vastaan ​​jättämättä viimeisen rangaistuksen. Virhe kiusasi Robertoa pitkään, kunnes hän saapui vuonna 2000, jossa hän jäi ilman joukkuetta, ja hän oli maine hallitsemattomana pelaajana ja nyt auringonlaskun varrella. Baggio haaveilee kuitenkin osallistumisesta elämänsä viimeiseen maailmancupiin, joka pidetään vuonna 2002 Etelä-Koreassa ja Japanissa.
Kun kukaan ei enää usko häneen, paitsi ulkomaiset joukkueet, Baggio saa puhelun Brescian presidentiltä Gino Corionilta ja hänen valmentajaltaan Carlo Mazzonelta. Siksi Roberto näyttää voivan saavuttaa viimeisen unelmansa, muistaa lapsena isälleen antamansa lupauksen. Kauden 2001-2002 alku on positiivinen ja Roberto tapaa uuden C.T. sininen, Giovanni Trapattoni, joka lupaa ottaa hänet huomioon, jos hän löytää mestaruuden lopussa itsensä hyvässä kunnossa. Vielä yksi vamma saa Baggion epätoivoon, mutta hänen perheensä ja hänen ystävänsä syyttäjä Vittorion tuen ansiosta hän luopuu aikomuksestaan ​​jäädä eläkkeelle ja palaa kentälle vasta seitsemänkymmentäseitsemän päivää kauhean onnettomuuden jälkeen. Ponnisteluistaan ​​huolimatta Roberto jätetään maailmanmestaruusjoukkueen ulkopuolelle. Hänen on vain löydettävä turvapaikka perheen ja ystävien kiintymyksestä sekä fanien rakkaudesta, joka on seurannut häntä koko uransa ajan.
Edistäminen ja jakelu
Elokuvan traileri julkaistiin 2. maaliskuuta 2021. Elokuvan julkaisu julkistettiin 26. toukokuuta 2021 suoratoistona Netflix -alustalla.
Horna (kirja)
Horna on Ilkka Remeksen kirjoittama jännitysromaani vuodelta 2014. Sen on julkaissut WSOY.
Teos oli vuoden 2014 toiseksi myydyin kotimainen kaunokirja (58 700 kpl). Kirjan juonta jatkaa Remeksen vuonna 2015 ilmestynyt teos Jäätyvä helvetti.
Juoni
Remes yhdistää kirjassaan faktaa ja fiktiota. Teoksessa esiintyvät presidentit Sauli Niinistö, Vladimir Putin sekä Barack Obama. Päähenkilöinä Remeksen kirjassa kuitenkin ovat Tim Vaisanen, Lari Vuori, Marko Raevaara, Arkadi Gramov, Anna Helander, Sara Falck, Oleg ja Kevin Devers.
Luettelo Haute-Corsen kunnista
Tämä on luettelo Haute-Corsen departementin kunnista Ranskassa Korsikalla. Departementissa on 236 kuntaa.
Horna (kirja)
Juoni
Venäjän miehitettyä Krimin, Ruotsi hakee Naton jäsenyyttä. Venäjän hävittäjäkoneet Tupolev-214 ja Suhoi PAK FA lentävät Suomen ilmatilaan ja tutkakuvissa Itämerelle, Ahvenanmaan eteläpuolelle palaa yllättäen sukellusvene Sankt Peterburg.
Venäjän ja EU:n välit kiristyvät. Venäjä ilmoittaa siirtävänsä sotakalustoaan Kaliningradiin vastalauseena Naton harjoituksille Liettuassa, samassa mittakaavassa kuin Natolla oli harjoituksessaan joukkoja ja kalustoa. Samaan aikaan paljastuu Yhdysvaltain ja Suomen sotilastiedusteluiden salainen operaatio.
Jari Tolonen
Jari Antero Tolonen (s. 8. toukokuuta 1964 Ristijärvi ) on ollut Kajaanin kaupunginjohtaja kesästä 2009. Hän siirtyi Kajaanin kaupunginjohtajan paikalle Siilinjärven kunnanjohtajan paikalta, jolle hän oli siirtynyt Sotkamon kunnanjohtajan paikalta. Kajaanin valtuuston valitessa kaupunginjohtajaa vuonna 2009 Tolonen voitti Kuusamon kaupunginjohtajan Timo Halosen äänin 28–23. Tolonen on toiminut myös Suomussalmen elinkeinojohtajana. Hän on maatalous- ja metsätieteiden sekä kauppatieteiden maisteri. Tolonen on ollut naimisissa vuodesta 2008 lähtien.
Vesa Ruuskanen
Vesa Ruuskanen (1940 Rantasalmi – 28. joulukuuta 2011 Helsinki) oli suomalainen professori. Hän oli Jyväskylän yliopiston teoreettisen fysiikan professori.
Savonlinnan lyseosta ylioppilaaksi kirjoittanut Ruuskanen opiskeli Helsingin yliopistossa ja erikoistui teoreettiseen ydinfysiikkaan. Jatko-opinnoissa hän erikoistui teoreettiseen hiukkasfysiikkaan, joka oli tuolloin voimakkaasti kehittyvä uusi tieteenala. Ruuskanen väitteli 1970 ja siirtyi työskentelemään CERNiin. Hän oli myös Illinoisin yliopiston Urbana-Champaignin vieraileva professori.
Ruuskanen siirtyi Jyväskylän yliopistoon 1972, jossa hän toimi alkuun fysiikan lehtorina, sitten teoreettisen fysiikan apulaisprofessorina. Vuodesta 1996 eläkkeelle jäämiseensä saakka hän toimi teoreettisen fysiikan professorina. Hän toimi yliopistojen yhteisen fysiikan tutkimuslaitoksen perustamisen hyväksi. Hän pani alkuun uuden tutkimusalan, suurienergiaisten raskaiden ionien törmäyksiin liittyvän fysiikan.
Ruuskanen joutui onnettomuuden vuoksi pyörätuoliin ja sairastui pian vakavasti.
Unescon maailmanperintökohteet Kreikassa
Kreikassa on 18 Unescon maailmanperintöluettelon kohdetta. Niistä 16 on valittu puhtaasti kulttuurisin kriteerein ja kaksi eli Athos ja Meteora sekä kulttuuri- että luontokriteerein.
Suurin osa kohteista on antiikin ajan kohteita ja niiden arkeologisia alueita. Joukossa on myös bysanttilaisen ajan luostareita ja kaupunkeja, sekä osmani- ja venetsialaisvallan aikaisia kohteita. Ensimmäinen luetteloon lisätty kreikkalainen kohde oli Bassain Apollon Epikurioksen temppeli vuonna 1986, viimeisin puolestaan Filippoin arkeologinen alue vuonna 2016. Esityslistalla on 15 uutta kohdetta (vuonna 2016).
Greta Bösel
Greta Bösel (lähteestä riippuen myös Boesel, Böse, Böseln tai Bösen) (9. toukokuuta 1908 – 3. toukokuuta 1947) oli koulutettu sairaanhoitajaksi, mutta ryhtyi toisen maailmansodan aikana SS-naiseksi ja keskitysleirivartijaksi. Bösel tuomittiin sotarikoksista kuolemaan.
Bösel oli syntynyt Wuppertal-Elberfeldissä, Saksassa. Hänestä tuli leirivartija Ravensbrückiin vuosien 1939 ja 1943 välillä. Hänen arvonsa oli Arbeitseinsatzführerin ("työryhmänjohtaja"). Marraskuussa 1944 Böselin otaksutaan kuuluneen siihen ryhmään, joka valitsi vankeja kaasukammioihin tai siirrettäviksi Uckermarkin keskitysleiriin.
Lähestyvän puna-armeija pelossa Ravensbrück evakuoitiin kuolemanmarssilla, jonka jälkeen Bösel aviomiehineen pakeni leiristä. Brittijoukot pidättivät hänet myöhemmin. Bösel joutui oikeuteen leirin muiden SS-naisten, kuten Margarete Mewesin ja Dorothea Binzin, kanssa. Ravensbrück-oikeudenkäynnit käytiin joulukuun 1946 ja helmikuun 1947 välisenä aikana Hampurissa. Oikeus totesi Böselin syylliseksi vankien huonoon kohteluun, murhiin ja valitsemisiin kaasukammioihin. Hänet tuomittiin kuolemaan ja hirtettiin yhdessä Elisabeth Marschallin kanssa kello 9:55 3. toukokuuta 1947.
Fly With Me
Fly with me on armenialaislaulaja Artsvikin esittämä kappale, jolla hän edusti Armeniaa vuoden 2017 Eurovision laulukilpailussa.
Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui seitsemänneksi 152 pisteellä ja pääsi finaaliin. Finaalissa se sai 79 pistettä ja saavutti sijan 18. thumb|left|250px|Artsvik esittämässä kappalettaan Euroviisujen harjoituksissa.
Karen Grønn-Hagen
Karen Grønn-Hagen (27. marraskuuta 1903 Tynset – 19. joulukuuta 1982) oli norjalainen keskustapoliitikko. Hän istui suurkäräjillä 1955–1958 ja 1961–1965 sekä toimi Norjan perhe- ja kuluttajaministerinä Lyngin lyhytaikaisessa hallituksessa syksyllä 1963.
American Beauty
American Beauty on vuonna 1999 ensi-iltansa saanut draamaelokuva, joka käsittelee rakkautta, vapautta, itsensä vapauttamista ja perhettä modernissa keskivertoamerikkalaisessa esikaupungissa. Elokuva oli Sam Mendesin esikoisohjaus. Pääosassa ovat Kevin Spacey ja Annette Bening.
American Beauty sai kriitikoilta hyvän vastaanoton. Elokuva oli ehdokkaana kahdeksaan Oscar-palkintoon, joista se voitti viisi – muun muassa paras elokuva, paras miespääosa (Spacey) ja paras ohjaus (Mendes). Elokuva voitti yhteensä 82 palkintoa, muun muassa kuusi Bafta-palkintoa ja kolme Golden Globea.
Juoni
Lester Burnham (Kevin Spacey) on keski-ikäinen aikakauslehden toimittaja, joka inhoaa työtään. Hänen vaimonsa Carolyn (Annette Bening) on kunnianhimoinen kiinteistönvälittäjä, ja heidän 16-vuotias tyttärensä Jane (Thora Birch) puolestaan inhoaa vanhempiaan ja on hyvin epävarma itsestään. Burnhamien naapurissa asuvat eläkkeellä oleva Yhdysvaltain merijalkaväen eversti Frank Fitts (Chris Cooper), hänen sisäänpäin kääntynyt vaimonsa Barbara (Allison Janney) sekä heidän teini-ikäinen poikansa Ricky (Wes Bentley). Ricky polttelee marihuanaa ja toimii huumeidenvälittäjänä, ja hänen isänsä kasvattaa häntä rautaisella otteella. Ricky kuvaa ympäristöään videokamerallaan ja säilyttää satoja kuvaamiansa nauhoja makuuhuoneessaan.
Lester ihastuu Janen cheerleader-ystävään, Angela Hayesiin (Mena Suvari), nähtyään tämän esiintyvän paikallisen lukion koripallo-ottelun puoliajalla. Lester alkaa nähdä Angelasta seksuaalisia fantasioita, joiden aikana nähdään usein punaisia ruusun terälehtiä. Carolyn aloittaa suhteen kilpailevan liiketoverinsa Buddy Kanen (Peter Gallagher) kanssa. Lester kuulee joutuvansa lomautetuksi, mutta hän kiristää pomoltaan 60 000 dollaria ja irtisanoutuu sitten työstään. Hän hankkii uuden työn pikaravintolasta. Sen lisäksi hän ostaa itselleen unelma-auton ja alkaa kuntoilla kuultuaan sattumalta Angelan sanovan Janelle, että pitäisi Lesteriä puoleensavetävänä, mikäli tämä olisi paremmassa kunnossa. Lester alkaa polttaa Rickyltä ostamaansa marihuanaa ja flirttailla Angelan kanssa aina, kun tämä käy Janen luona. Tyttöjen ystävyys viilenee, ja Jane alkaa viettää aikaa Rickyn kanssa. He saavat yhteyden katsellessaan nauhaa, joka on Rickyn mielestä kaunein hänen kuvaamansa video: tuulessa tanssiva muovipussi.
Lester saa tietää Carolynin suhteesta, mutta se ei liikuta häntä juuri lainkaan. Buddy puolestaan alkaa epäillä suhteen järkevyyttä, sillä hän voisi joutua ottamaan sen seurauksena kalliin eron vaimostaan. Eversti Fitts alkaa tulla epäluuloiseksi Lesterin ja Rickyn ystävyyden suhteen. Hän löytää Rickyn kuvaaman nauhan, jossa Lester nostelee painoja alasti ja jonka Ricky kuvasi täysin sattumalta. Katseltuaan Rickyä ja Lesteriä autotallin ikkunan lävitse eversti luulee heidän olevan seksisuhteessa. Myöhemmin hän hakkaa Rickyn ja syyttää tätä homoudesta. Ricky myöntää syytökset, vaikkei niillä tosiasiassa ole mitään perää, ja yllyttää isänsä heittämään hänet ulos talosta.
Angelan vastalauseista huolimatta Ricky taivuttelee Janen karkaamaan kanssaan New Yorkiin nimitettyään Angelaa ensin arkipäiväiseksi tytöksi. Carolyn lataa aseen ja ajaa kotiin. Eversti Fitts kohtaa Lesterin ja yrittää suudella tätä. Lester kuitenkin torjuu everstin, joka pakenee. Sitten Lester löytää järkyttyneen Angelan, joka pyytää Lesteriä sanomaan hänelle, että hän on kaunis. Lester tekee työtä käskettyä, ja Angela alkaa vietellä häntä. Kuultuaan tytön olevan yhä neitsyt Lester kuitenkin lopettaa lähentelyt. Sen sijaan kaksikko alkaa saada lohtua toisiltaan jakamalla yhtäläisiä turhautumisen tunteitaan. Angela käy kylpyhuoneessa sillä välin, kun Lester katselee keittiössä hymyillen perhevalokuvaa. Sen jälkeen kuuluu aseen laukaisu, ja seinillä näkyy roiskunutta verta. Ricky ja Jane löytävät Lesterin ruumiin, ja Carolynin nähdään itkevän makuuhuoneessa. Samaan aikaan eversti palaa kotiin verisenä. Hänen asekokoelmastaan puuttuu yksi ase. Elokuvan lopussa Lesterin ääni kuvailee hänen oman elämänsä merkityksellisiä kokemuksia ja selittää, että kuolemastaan huolimatta hän on onnellinen, sillä ”on hankalaa olla vihainen, kun maailmassa on niin paljon kauneutta”.
Kirjallisuusvaikutteita
Vladimir Nabokovin tunnetussa romaanissa Lolita mies nimeltä Humbert himoitsee nuorta tyttöä, mikä on myös juonena American Beautyssä. Lester Burnham on anagrammi sanoille ”Humbert learns” (”Humbert oppii”), mikä on tarkoituksellinen viite. Lisäksi Nabokovin Lolitassa perheen sukunimi on Haze, joka lausutaan samalla tavalla Angelan sukunimen Hayes kanssa.
Toinen kaunokirjallinen teos, jossa on temaattisia samanlaisuuksia elokuvan kanssa, on Arthur Millerin näytelmä Kauppamatkustajan kuolema, joka käsittelee myös vieraantumista ja amerikkalaista unelmaa. Lisäksi Carolyn mainitsee elokuvan alussa, että Lomanit ovat muuttaneet naapuriin (Kauppamatkustajan kuolema kertoo Loman-nimisestä perheestä).
Oscarit
Ehdokkaana:
Bafta-palkinnot
Ehdokkaana:
Golden Globet
Ehdokkaana:
Lajune
thumb|upright=1.3|Vaade linnusevaremeile [[Jõgeva–Mustvee maantien suunnasta.]] Lajune eli Laiuse on muinainen ritarilinna Virossa Jõgevan kunnassa.
Liivinmaan ritarikunta aloitti Lajusen rakentamisen 1300-luvun lopulla puolustaakseen maan itärajaa. Rakennus sai lopullisen muotonsa myöhäiskeskiajalla, ja 1400-luvun puolivälissä siihen lisättiin tykkitornit. Ruotsalaiset valloittivat sen Pietari Stolpen johdolla vuosina 1600 ja 1621. Vuonna 1634 linna päätettiin purkaa, mutta 1644 se kuitenkin määrättiin säilytettäväksi, ja vasta 1682 se sai lopullisesti hylkäystuomion. Kaarle XII joukkoineen vietti talven Lajusessa joulukuusta 1700 toukokuulle 1701. Suuren Pohjan sodan jälkeen Lajune jäi raunioiksi ; aikoinaan se on ollut Liivinmaan suurin ja kaunein rauniolinna.
Torgny Mogren
pienoiskuva|Torgny Mogren vuonna 1992.Torgny Mogren (s. 26. heinäkuuta 1963 Hällefors, Ruotsi) on ruotsalainen entinen hiihtäjä.
Mogren voitti maailmancupin kokonaiskilpailun kaudella 1986–1987 ja sijoittui kaikkiaan viisi kertaa maailmancupin loppupisteissä kolmen parhaan joukkoon. Hän voitti 50 kilometrin maailmanmestaruuden sekä 1991 Val di Fiemmessä että 1993 Falunissa.
Seuratasolla Mogren edusti Åsarna IK:ta. Hän harrastaa moottoriurheilua ja golfia (tasoitus 16).
Emma Zimmer
Emma Zimmer (14. elokuuta 1888 – 20. syyskuuta 1948) oli saksalainen keskitysleirivartija ja SS-nainen. Hän oli vartijana Ravensbrückin keskitysleirillä kahden vuoden ajan.
Emma Zimmer syntyi Emma Mezelinä Schlüchternissa, Saksassa. 1. kesäkuuta 1943 54-vuotiaana hän sai luvan siirtyä työhön keskitysleirille. Hän palveli leirin bunkkerissa ja tunnettiin vankien joukossa raakana ja sadistisena vartijana.
Tammikuussa 1945 Emma sai siirron työstään leiriltä joko ikänsä (naisvartijoiksi hyväksyttiin iältään 18-45) tai kroonisen alkoholisminsa takia. Leirielämä tarjosi hänellekin mainion mahdollisuuden juopotteluun SS-kanttiinissa. Sodan jälkeen Zimmer joutui liittoutuneiden vangiksi. Hänet tuomittiin seitsemännessä Ravensbrück-oikeudenkäynnissä kuolemaan sotarikoksista ja hirtettiin 20. syyskuuta 1948.
Samuel Noah Kramer
Samuel Noah Kramer (28. syyskuuta 1897 – 26. marraskuuta 1990 Philadelphia, Yhdysvallat) oli eräs maailman johtavimmista assyriologeista ja assyriologian professori Pennsylvanian yliopistossa. Hän oli erikoistunut muinaiseen sumerin kieleen ja kirjallisuuteen.
Kramer kuoli kurkkusyöpään vuonna 1990.
Sami Pennanen
Sami Tapio Pennanen (s. 18. helmikuuta 1973 Helsinki) on suomalainen kuvataiteilija. Hän tekee maalauksia, valokuvia, piirroksia, esinekoosteita ja videoita. Pennanen kokoaa myös pienikokoisia yksittäisteoksia teoksia isommiksi ryhmiksi. Vuonna 2010 Pennanen sai Suomen Taiteilijaseuran Palokärki-palkinnon.
Madeleine Peyroux
Madeleine Peyroux (s. 1973 Athens, Georgia) on yhdys­valtalainen jazzmuusikko, laulaja-lauluntekijä ja kitaristi.
Varhainen elämä
Peyroux kasvoi akateemisessa perheessä; hän on myös itse kuvannut vanhempiaan hipeiksi. Perhe muutti Brooklyniin Peyroux’n ollessa kuusi­vuotias, koska hänen isänsä halusi tehdä uraa näyttelijänä. Peyroux kasvoi New Yorkissa. Kun hänen vanhempansa erosivat, hän muutti äitinsä kanssa Pariisiin.
Ura
Peyroux alkoi laulaa 15-vuotiaana löydettyään Pariisin Latinalaiskorttelin katusoittajat. Hän liittyi Riverboat Shufflers -nimiseen ryhmään. 16-vuotiaana hän liittyi the Lost Wandering Blues and Jazz Band -yhtyeeseen, ja kiersi kaksi vuotta Eurooppaa esittäen jazz­standardeja. Nämä kokemukset loivat perustan hänen ensimmäiselle albumilleen Dream­landille. Levy julkaistiin vuonna 1996, ja se sai laajalti huomiota. Peyroux pääsi avaamaan konsertteja Sarah McLachlanille sekä Cesária Évoralle ja esiintyi jazz­festivaaleilla ja Lilith Fair -kiertueella.
Seuraavat kuusi vuotta Peyroux esiintyi usein katu­taiteilijana Pariisissa sekä toisinaan klubeilla Yhdysvalloissa, ja eli huomiota herättämättä. Hän työskenteli muiden artistien kanssa, mutta esiintyi klubeilla harvoin omalla nimellään.
Touko­kuussa 2002 Peyroux alkoi työskennellä moni-instrumentalisti William Galisonin kanssa. Vuonna 2003 duo julkaisi seitsemän kappaleen EP:n Got You on My Mind, jota he myivät konserteissaan ja internetissä. Galison julkaisi levyn uudestaan elokuussa 2004 neljän tekemänsä kappaleen lisäyksellä.
Esterre
Esterre on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 30 kilometriä Lourdesin kaupungista etelään.
Madeleine Peyroux
Ura
Peyroux julkaisi toisen soolo­albuminsa Careless Loven syyskuussa 2004, ja se sai pää­asiassa myönteisiä arvosteluja. Levyn aloittaa coverin Leonard Cohenin kappaleesta ”Dance Me to the End of Love”, ja siinä on laina­kappale­versiot myös muun muassa Bob Dylanin ”You’re Gonna Make Me Lone­some When You Go”, Elliott Smithin ”Between the Bars” ja Hank Williamsin ”Weary Blues” -kappaleista. Ainoa alku­peräis­kappale levyllä on ”Don’t Wait Too Long” yhteis­työssä Jesse Harrisin ja tuottaja Larry Kleinin kanssa.
Esterre
Kunnan nähtävyyksiä on keskiaikainen linna Château Sainte-Marie. Sen rakennutti 900-luvulla Bigorren kreivit. 1300-luvulla linnan omistus siirtyi Johanniittain ritarikunnan omistukseen. Seuraavaksi englantilaiset valloittivat linnan, kunnes vuonna 1404 Clermontin kreivi ajoi heidät pois. Linna hylättiin tämän jälkeen ja se raunioitui. Linna pääsi Ranskan historiallisten monumenttien listalle vuonna 1930, ja sitä kunnostettiin 1980-luvulla.
Madeleine Peyroux
Ura
3. syyskuuta 2006 Peyroux esiintyi Live from Abbey Road -ohjelmassa, joka kuvattiin Abbey Road Studios -äänitys­studiolla. Jaksossa esiintyivät myös Red Hot Chili Peppers ja Snow Patrol, ja se näytettiin brittiläisellä Channel 4 -televisio­kanavalla sekä yhdys­valtalaisella Sun­dance Channel -kaapeli­kanavalla.
Peyroux’n kolmas soolo­albumi, Half the Perfect World, julkaistiin 12. syys­kuuta 2006. Hän teki yhteis­työtä muun muassa sellaisten artistien kanssa kuin Jesse Harris, Walter Becker, Larry Klein levyn tuottaja, ja K. D. Lang, jonka kanssa Peyroux esitti cover-version Joni Mitchellin kappaleesta ”River”. Muita cover-kappaleita levyllä ovat Leonard Cohenin ja Anjani Thomasin ”Blue Alert” ja ”Half the Perfect World” sekä Charlie Chaplinin, John Turnerin ja Geoffrey Parsonsin ”Smile”.
Peyroux’ta edustaa American Inter­national Artists.
Yksityiselämä
Peyroux välttelee julkisuutta ja pitää matalaa profiilia. Hän on kadonnut julkisuudesta pitkiksi ajoiksi, kuten viettäessään useita vuosia katu­soittajana ensimmäisen levynsä julkaisun jälkeen.
Tyviö
thumb|upright|[[Haukiputaan vaakunassa on sahakoroinen hopeatyviö.]] Tyviö (vanhentuneelta nimitykseltään tyvikenttä) on heraldiikassa varsinainen airutkuvio, joka viittaa kilven alaosaan. Se ulottuu kilven reunasta reunaan ja käsittää vajaan kolmanneksen kilven alasta. Tyviön reuna ei ole aina tasainen, vaan se voi olla esimerkiksi aalto- tai sahakoroinen.
Varingen
Varingen on norjalainen vuonna 1946 perustettu paikallislehti, jonka kotikunta on Nittedal. Lehti ilmestyy kahdesti viikossa ja kuuluu Amedia-konserniin.
Don’t Push the River
Don’t Push the River on Pulkkinen-sketsisarjan pohjalta tehty televisioelokuva. Se esitettiin ensimmäisen kerran 6. tammikuuta 2001. Televisioelokuva on julkaistu DVD:llä Pulkkisen 3. tuotantokauden yhteydessä vuonna 2006.
Uusrokokoo
thumb|300px|Uusrokokootyylinen 1850-luvun huone [[Metropolitan Museum of Art|Metropolitan-museossa Yhdysvalloissa.]] Uusrokokoo oli 1800-luvulla vaikuttanut sisustuksen tyylisuuntaus. Tyyli kehittyi ranskalaisen rokokoon pohjalta, ja sille olivat tyypillisiä kiillotetusta tummasta puusta valmistetut kaarevalinjaiset huonekalut sekä kukkakuvioiset tekstiilit.
Don’t Push the River
Juoni
Kopiovastaava, sekä tämän työkaverit Kirsti ja Mikko, lähtevät yhdessä matkaoppaan Jyrkin kanssa konsernin virkistäytymispäiville retkeilemään. Matkalla sattuu ja tapahtuu paljon, usein Kopiovastaavan takia.
Joseph Schumpeter
Joseph Alois Schumpeter (8. helmikuuta 1883 – 8. tammikuuta 1950) oli alun perin itävaltalainen, sittemmin yhdysvaltalainen taloustieteilijä, joka luetaan alansa vaikutusvaltaisimpiin tutkijoihin 1900-luvun ensimmäiseltä puoliskolta.
Elämä
Schumpeter syntyi Trestissä (joka kuuluu nykyään Tšekin tasavaltaan, mutta tuolloin Itävalta-Unkariin), ja aloitti uransa tunnetun talousteoreetikon, Eugen von Böhm-Bawerkin, opetuksessa. Schumpeteristä tuli antropologian professori Czernowitzin yliopistoon (joka kuuluu nykyään Ukrainaan, mutta oli tuolloin saksankielinen) vuonna 1911. Hän siirtyi myöhemmin Grazin yliopiston professoriksi ja toimi tuossa virassa ensimmäiseen maailmansotaan asti. Vuosina 1919–1920 hän toimi Itävallan valtiovarainministerinä ja vuosina 1920–1924 hän oli Biederman Bank -nimisen liikepankin johtaja. Näissä viroissa Schumpeter ei saavuttanut suurempaa menestystä. Vuosina 1925–1932 hän oli professorina Bonnin yliopistossa. Natsien nousun myötä hän siirtyi Yhdysvaltoihin, Harvardiin, jossa hän opetti vuosina 1932–1950 eli kuolemaansa asti. Schumpeteria ei pidetty erityisen hyvänä opettajana, koska hän yritti aina laittaa suuren määrän asiaa yhteen luentoonsa. Kuitenkin hän sai oppilaidensa joukosta uskollisten seuraajien koulukunnan.
Vaikka Schumpeter oli Yhdysvalloissa toimineen Ekonometrisen yhdistyksen perustajajäsen, hän ei ollut matemaatikko, vaan painotti teoreettisessa työssään sosiologisen ymmärryksen siirtämistä taloustieteeseen. Myöhemmin on sanottu, että Schumpeterin ajatuksia talouden sykleistä ja talouskehityksestä ei olisi voitu mallintaa hänen aikansa matematiikalla, koska niissä olisi tarvittu epälineaaristen dynaamisten järjestelmien käyttöä.